|  |
| --- |
| ΝΟΜΟΣ ΠΟΥ ΤΡΟΠΟΠΟΕΙ ΤΟΝ ΠΕΡΙ ΠΕΤΡΕΛΑΙΟΕΙΔΩΝ ΝΟΜΟ  |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. Κεφ. 272.64 του 1975 138(Ι) του 2004 7(Ι) του 2010152(Ι) του 201485(Ι) του 2021. | 1. Ο παρών Νόμος θα αναφέρεται ως ο περί Πετρελαιοειδών (Τροποποιητικός) Νόμος του 2024. |
|  |  |
| Αντικατάσταση του άρθρου 2 του βασικού νόμου. | 2. Το άρθρο 2 του βασικού νόμου αντικαθίσταται με το ακόλουθο άρθρο: |
|  |  |
|  |  «2. Για τους σκοπούς του παρόντος Νόμου, εκτός εάν από το κείμενο προκύπτει διαφορετική έννοια-  |
|  |  |
|  |  “Διευθυντής” σημαίνει το Διευθυντή του Τμήματος Επιθεώρησης Εργασίας και περιλαμβάνει κάθε πρόσωπο που εξουσιοδοτείται από αυτόν να εκτελεί τα καθήκοντα ή να ασκεί τις εξουσίες που του ανατίθενται δυνάμει των διατάξεων του παρόντος Νόμου. |
|  |  |
|  | 148(I) του 200340(I) του 200712(I) του 2009111(I) του 2013 37(Ι) του 201534(Ι) του 2018106(Ι) του 2022. | “πετρελαιοειδές” σημαίνει εύφλεκτη ουσία, η οποία παράγεται από πετρέλαιο και για την οποία καθορίζονται προδιαγραφές δυνάμει των διατάξεων του περί Προδιαγραφών Πετρελαιοειδών και Καυσίμων Νόμου και περιλαμβάνεται στις ακόλουθες τρεις (3) κλάσεις: |
|  |  |
|  | (α) | “κλάση Α” στην οποία περιλαμβάνονται τα πετρελαιοειδή με σημείο ανάφλεξης μικρότερο από 37,8 βαθμούς Κελσίου, περιλαμβανομένων πετρελαιοειδών συνήθως γνωστών ως βενζίνη αεροπλάνων, βενζίνη για κινητήρες, αργό πετρέλαιο∙ |
|  |  |  |
|  | (β) | “κλάση Β” στην οποία περιλαμβάνονται τα πετρελαιοειδή με σημείο ανάφλεξης ίσο ή μεγαλύτερο από 37,8 βαθμούς Κελσίου, αλλά μικρότερο από εξήντα βαθμούς Κελσίου (60°C) περιλαμβανομένων πετρελαιοειδών συνήθως γνωστών ως καύσιμο αεριωθουμένων τύπου κηροζίνης, φωτιστικό πετρέλαιο, ντίζελ, πετρέλαιο εσωτερικής καύσης, περιλαμβανομένου του πετρελαίου θέρμανσης∙ και |
|  |  |  |
|  | (γ) | “κλάση Γ” στην οποία περιλαμβάνονται τα πετρελαιοειδή με σημείο ανάφλεξης ίσο ή μεγαλύτερο από εξήντα βαθμούς Κελσίου (60°C) περιλαμβανομένων πετρελαιοειδών συνήθως γνωστών ως ελαφρύ μαζούτ, βαρύ μαζούτ, καύσιμο ορυκτέλαιο∙ |
|  |  |  |  |
|   | 52(Ι) του 202272(Ι) του 202322(Ι) του 202432(Ι) του 2024. | «πρόσωπο» περιλαμβάνει Δήμο που εγκαθιδρύεται δυνάμει των διατάξεων του περί Δήμων Νόμου. |
|  |  |
| Τροποποίηση του βασικού νόμου με την κατάργηση του άρθρου 3. | 3. Το άρθρο 3 του βασικού νόμου καταργείται. |
|  |  |
| Τροποποίηση του άρθρου 4 του βασικού νόμου. | 4. Το άρθρο 4 του βασικού νόμου αντικαθίσταται με το ακόλουθο άρθρο: |
|  |  |
|  | «Εξουσίες Διευθυντή. | 4. Ο Διευθυντής επιτηρεί την εφαρμογή των διατάξεων του παρόντος Νόμου και των προνοιών των Κανονισμών που εκδίδονται δυνάμει αυτού.» |
|  |  |
| Τροποποίηση του βασικού νόμου με την κατάργηση των άρθρων 5, 5Α,6 και 8. | 5. Τα άρθρα 5, 5Α, 6, 7 και 8 του βασικού νόμου καταργούνται. |
|  |  |
| Τροποποίηση του άρθρου 9 του βασικού νόμου. | 6. Το άρθρο 9 του βασικού νόμου αντικαθίσταται με το ακόλουθο άρθρο: |
|  |  |
|  | «Εξουσία έκδοσης Κανονισμών. | 9.-(1) Το Υπουργικό Συμβούλιο δύναται να εκδίδει Κανονισμούς για την καλύτερη εφαρμογή των διατάξεων του παρόντος Νόμου.  |
|  |  |
|  | (2) Κανονισμοί που εκδίδονται δυνάμει των διατάξεων του παρόντος άρθρου κατατίθενται στη Βουλή των Αντιπροσώπων.» |
|  |  |
| Τροποποίηση του βασικού νόμου με την προσθήκη νέου άρθρου. | 7. Ο βασικός νόμος τροποποιείται με την προσθήκη, αμέσως μετά το άρθρο 9, του ακόλουθου νέου άρθρου: |
|  |  |
|  | «Αδικήματα και ποινές. | 9Α. Πρόσωπο το οποίο παραλείπει να συμμορφωθεί με τις υποχρεώσεις που του επιβάλλονται σε αυτό δυνάμει των διατάξεων του παρόντος Νόμου ή των προνοιών των Κανονισμών που εκδίδονται δυνάμει αυτού, είναι ένοχο αδικήματος και υπόκειται σε ποινή φυλάκισης που δεν υπερβαίνει το ένα (1) έτος ή σε χρηματική ποινή που δεν υπερβαίνει τα τριάντα τέσσερις χιλιάδες εκατό εβδομήντα δύο ευρώ (€34.172) ή και στις δύο (2) αυτές ποινές.». |
|  |  |
| Τροποποίηση του βασικού νόμου με την κατάργηση του άρθρου 10. | 8. Το άρθρο 10 του βασικού νόμου καταργείται. |

Αρ. Φακ.: 23.01.064.170-2023

ΧΚ/ΘΗ